Kristen Bell

Kristen Bell (täisnimega Kristen Anne Bell, sündinud 18. juulil 1980) on Ameerika Ühendriikide näitleja ja laulja.

Debüüdi New Yorgis Broadway teatris tegi Bell 1992. aastal muusikalis „Raggedy Ann and Andy“ ja filmimaailmas 1998. aastal osatäitjana filmis „Polish Wedding“. 

Belli tuntumad telesarjad on „Veronica Mars“ (2004–2019), kus ta mängis nimitegelast, ja komöödiasari „Hea koht“ (ingl „The Good Place“) (2016–2020), kus ta kehastas Eleanor Shellstropi. Ta mängis ka seriaalis „House of Lies“ (2012–2016). Belli üks esimesi suuremaid filmirolle oli romantilises komöödias „Unusta Sarah Marshall“ (ingl „Forgetting Sarah Marshall“) (2008) ning tema menukaim osatäitmine oli Anna roll Disney animafilmis „Lumekuninganna ja igavene talv“ (ingl „Frozen“) 2013. aastal.

 Elulugu 

 Päritolu ja õpingud 
Kristen Bell sündis ja kasvas üles Huntington Woodsis Michigani osariigis Ameerika Ühendriikides. Tema ema Lorelei (neiupõlvenimega Frygier) on Poolast pärit meditsiiniõde ning isa Tom Bell televisiooniuudiste produtsent, kelles on saksa, inglise, iiri ja šoti verd. Vanemad lahutasid, kui Kristen oli kaheaastane. Tal on isa uuest abielust kaks poolõde. Näitlemine hakkas Belli huvitama juba varases eas. Seda toetas ka tema ema, kas aitas leida tütrele agendi juba siis, kui tütar oli 13-aastane. Esimesed näitlemistööd olid ajakirja- ja televisioonireklaamides ettevõtetele nagu OfficeMax ja United Way. Samal ajal võttis Bell lisaks näitlemistunde.

Kristen Bell alustas kooliteed Shrine Catholic High Schoolis, kus ta osales draama- ja muusikahuviringis ning mängis Dorothyt lavastuses „Võlur Oz“ (ingl „The Wizard of Oz“). Pärast keskkooli kolis Bell New Yorki, et õppida ülikoolis Tisch School of the Arts, kus spetsialiseerus muusikaliõpingutele. 2001. aastal näitles Bell tõsisemas Broadway teatri lavastuses „Tom Sawyeri seiklused“ (ingl „The Adventures of Tom Sawyer“), mängides Becky Thatcherit. Aasta hiljem oli Bell Broadway muusikalis „The Crucible“, näideldes koos Liam Neesoni, Angela Bettise ja Laura Linneyga.

 Edu algus (2003–2005) 
Pärast õpinguid kolis Kristen Bell Los Angelesse California osariigis, et leida paremaid näitlemisvõimalusi, ja kandideeris paljudesse telesarjadesse. Bellil oli püsirollide saamisega raskusi. Mõned kõrvalosad, mille Bell sai, olid filmides „Polish Wedding“ ja „Pootie Tang“ (2001). Bell näitas oma annet telefilmis „The King and Queen of Moonlight Bay“ (2003) ja järgneval aastal „Gracie’s Choice’is“ (2004), kus ta oli peaosas. Nendes rollides sai Kristen Bell draamanäitlemise oskust proovile panna.

2004. aastal sai näitleja rolli David Mameti trilleris „Halastamatu“ (ingl „Spartan“) ja telesarjas „Veronica Mars“, mängides viimases 17-aastast detektiivi, kelle sõber tapeti. Selle rolli eest teenis Bell palju tunnustust ja kandideeris mitmele auhinnale. Kuid 2007. aastal sarja tegemine lõpetati. Selle edukus aitas tal saada suuremaid rolle, kuid näitleja tuntus fänkonnast palju kaugemale ei jõudnud.

 Karjäär 2007–2011 
2005. aastal näitles Kristen Bell muusikalis „Reefer Madness: The Movie Musical“, mis oli klassikalise marihuaanavastase propagandafilmi „Tell Your Children“ (1936) muusikaline satiir. Pärast seda, kui  telekanal CW 2007. aastal „Veronica Marsi“ eetrisse andmise lõpetas, otsustas Bell tegeleda dublaažinäitlemisega, andes hääle minategelasest jutustajale telesarjas „Kõmutüdruk“ (ingl „Gossip Girl“). Samal aastal sai näitleja püsirolli sarjas „Heroes“, mis kandideeris kahele Kuldgloobusele. Järgmisena näitles Bell komöödias „Unusta Sarah Marshall“ (2008), kus osalesid ka näitlejad Jason Segel, Mila Kunis, Russel Brand ja Bill Hader. 

Edaspidi on Kristen Bell oma oskusi kasutanud mitmes komöödias: „Fännipoisid“ (ingl „Fanboys“) (2009), „Probleemid paradiisis“ (ingl „Couples Retreat") (2009), „Kõik algas Roomas“ (ingl „When in Rome“) (2010), „Jälle sina“ (ingl „You Again“) (2010), „Lohista ta lavale“ (ingl „Get Him to the Greek“) (2010) ning „Karje 4“ (ingl „Scream 4“) (2011). Belli rollid ei olnud suured, aga siiski oli ta Hollywoodis nõutud näitleja just komöödiažanris.

 Karjäär alates 2012 
2012. aastal kehastas Kristen Bell Jeannie Van Der Hoovenit komöödiasarjas „House of Lies“ (2012–2016), jagades ekraani kaasnäitleja Don Cheadle’iga, kes võitis oma rolli eest 2013. aastal Kuldgloobuse auhinna. Ühtaegu oli Bell kaasprodutsent ja osatäitja romantilises komöödias „Sündmuskohalt põgenemine“ (ingl „Hit and Run“) (2012), kus tema kaasnäitlejad olid Bradley Cooper ja Belli abikaasa Dax Shepard, kes oli ka stsenarist, kaasrežissöör ja -produtsent.

2013 sai Kristen Bell rolli Disney animatsioonis „Lumekuninganna ja igavene talv“. Ta luges Anna rolli, kes oli peategelase Elsa (kehastaja Idina Menzel) õde. Film võitis 2014. aasta Oscaritel parima animeeritud filmi ja parima originaallaulu auhinna. See võimaldas Bellil saada rohkem tööd dublaažinäitlejana ning näidata oma lauluoskusi juba suuremale publikule.

2014. aastal esilinastus „Veronica Marsi“ film tänu rahakogumiskampaaniale, mille algatasid Kristen Bell ise ja sarja looja Rob Thomas. Kampaania saavutas eesmärgiks seatud 2 miljonit dollarit paari tunniga.

2016. aastal oli Kristen Bell jälle osa Oscari võitnud Disney animatsioonist: ta luges Priscilla osa „Zootropolises“ (ingl „Zootopia“). Samal aastal jagas Bell suurt ekraani näitleja Melissa McCarthyga komöödiafilmis „Boss“ (ingl „The Boss“). Lisaks sellele kehastas Bell ületöötanud ema Kikit filmis „Pahad emmed“ (ingl „Bad Moms“), kus tema kaasnäitlejad olid Mila Kunis ja Kathryn Hahn. Samale filmile tehti ka teine osa, mis esilinastus aastal 2017 pealkirjaga „Pahad emmed: Jõulud“ (ingl „A Bad Mom’s Christmas“).

Filmide kõrval naasis Bell televisiooni komöödiasarjaga „Hea koht“ (2016–2020). Kehastades Eleanor Shellstropi, sai Kristen Bell Kuldgloobuse nominatsiooni kategoorias parim telesarja naisnäitleja muusikalis või komöödias aastal 2019.

2017. aastal astus Bell üles ka filmides „Katastroofikunstnik“ (ingl „The Disaster Artist“), „How to Be a Latin Lover“ ja „CHiPs: Maanteepatrull“ (ingl „CHiPs“). Viimase filmi stsenarist ja üks näitlejaid oli Belli abikaasa Dax Shepard.

2018. aastal näitles Bell filmis „Like Father“, mängides Rachelit. Järgmisel aastal sai Bell taas kehastada Veronica Marsi samanimelises seriaalis, jätkates 4. hooajast.

2019. aasta lõpus esilinastus „Lumekuninganna II: Elsa ja Anna uued seiklused“ (ingl „Frozen II“), kus Bell luges taas printsess Anna osa.

 Eraelu ja hoiakud 
Kristen Bell alustas romantilist suhet näitleja Dax Shepardiga 2007. aastal. Kaks aastat hiljem paar kihlus, kuid kihlusest andsid nad avalikkusele teada alles aasta hiljem. 2013. aasta oktoobris paar abiellus. See toimus paar kuud pärast samasoolistele inimestele abiellumisõiguse andmist Ameerika Ühendriikide California osariigi kohtus. Bell ja Shepard otsustasid abiellumisega oodata, kuni kõigil on soost olenemata õigus oma kallimaga abielluda.Harwood, E. (2019). A Comprehensive Timeline Of Kristen Bell And Dax Shepard’s Relationship. Elle, 30. juuli. Vaadatud 09.10.219, https://www.elle.com/culture/celebrities/a28550560/kristen-bell-dax-shepard-relationship-timeline/CNN. (12. august 2012). Kristen Bell and Dax Shepard explain why they won't get married. [video]. Vaadatud 09.10.2019, https://www.youtube.com/watch?v=if3A_sbwwLo

Samal aastal, kui Bell ja Shepard abiellusid, sündis tütar Lincoln Bell ning 2014. aasta lõpus tütar Delta Bell.

2014. aastal algatas abielupaar sotsiaalmeedia kampaania „No Kids Policy“ paparatsode vastu, kes pildistavad kuulsuste lapsi. Paari seisukoht on, et laste pildistamine on nende ahistamine ja lapsed ei ole ise otsustanud olla avaliku elu tegelased. Kampaaniat aitasid vedada sellised kuulsused nagu Bradly Cooper, Jennifer Aniston, Ben Affleck, Amy Adams. Ka osa ajakirjandusväljaandeid, näiteks Entertainment Tonight ja The Insider, on kampaania poolt ja keelavad oma portaalides laste pilte avaldada.Kristen Bell and Dax Shepard lead campaign to protect kids from paparazzi. (2014). CBS News, 28. veebruar. Vaadatud 30.10.2019, https://www.cbsnews.com/news/kristen-bell-and-dax-shepard-start-campagin-to-protect-children-from-paparazzi/

 Hello Bello 
Kristen Bell asutas koos abikaasa Dax Shepardiga 2019. aastal ettevõtte Hello Bello. Firma pakub taimepõhiseid tooteid imikutele, et vanemad ei oleks sunnitud tegema valikut odava ja kvaliteetse toote vahel. Hello Bellot on võimalik leida Ameerika Ühendriikide jaekauplusest Walmart ja Hello Bello veebipoest.HelloBello koduleht. (i.a). Vaadatud 09.10.2019, https://hellobello.com/pages/about

 Filmograafia 
+FilmidAastaOriginaalpealkiriEestikeelne pealkiriOsaMärkused1998Polish WeddingTeismeline tüdruktiitritest puudub2001Pootie TangPlaadi juhataja tütar2002People Are DeadAngela sõber nr12003The King and Queen of Moonlight BayAlison Dodgetelefilm2004SpartanHalastamatuLaura Newton2005Reefer Madness: The Movie MusicalMary Lanetelefilm2005DeepwaterÕde Laurie2005The ReceiptKena tüdruklühifilm2005Last Days of AmericaSõber New Yorgis nr 1video2006Fifty PillsGracie2006PulsePulssMattie2006RomanIsis2007Flatland: The MovieHex (hääl)lühifilm2008Forgetting Sarah MarshallUnusta Sarah MarshallSarah Marshall2009FanboysFännipoisidSara2009Couples RetreatProbleem paradiisisCynthia2009Astro BoyTähepoissCora (hääl)2010When in RomeKõik algas RoomasBeth2010Get Him to the GreekLohista mind lavaleSarah Marshall2010You AgainJälle sinaMarni2010BurlesqueVarieteeNikki2011Scream 4Karje 4Chloe2012Safety Not GuaranteedTurvalisus pole tagatudBelinda2012Big MiracleSuur imeJill Jerard2012Flatland 2: SpherelandHex (hääl)video2012Hit and RunSündmuskohalt põgenemineAnnie Bean2012Stuck in LoveTricia2013Movie 43Film 43Võlts supergirl2013The LifeguardVetelpäästjaLeigh2013Some Girl(s)Bobbi2013FrozenLumekuninganna ja igavene talvAnna (hääl)2014Veronica MarsVeronica Mars2014Mary Poppins QuitsMary Poppinslühifilm2015Frozen FeverTalvepalavikAnna (hääl)lühifilm2016ZootopiaZootropolisPriscilla (hääl)2016The BossBossClaire2016Bad MomsPahad emmedKiki2017CHiPsCHiPs: MaanteepatrullKaren2017How to Be a Latin LoverCindy2017The Disaster ArtistKatastroofikunstnikKristen Bell2017Olaf’s Frozen AdventuresAnna (hääl)lühifilm2017A Bad Moms ChristmasPahad emmed: JõuludKiki2018Teen Titans Go! To the MoviesJade Wilson (hääl)2018Like FatherRachel2018Ralph Breaks the InternetRalph lõhub interenti: Lammutaja Ralf 2Anna (hääl)2019Frozen IILumekuninganna II: Elsa ja Anna uued seiklusedAnna (hääl)
 Viited 

Kategooria:Ameerika Ühendriikide filminäitlejad
Kategooria:Sündinud 1980